מיילדת (סדרת טלוויזיה)

| --- | --- |

 מבוסס על:  זכרונותיה של ג'ניפר וורת'
 סוגה:  דרמה רפואית, סרט שמבוסס על ספרים, סדרת להט"ב, סדרת דרמה, דרמה היסטורית 
 יוצרים:  היידי תומאס
 כותבים:  היידי תומאס, Helen Blakeman, Helen Raynor, Joe Ainsworth, Jack Williams, Andrea Gibb, Louise Ironside, Sally Abbott 
 בימוי:  Syd Macartney, Rebecca Johnson, Dominic Leclerc, Thaddeus O'Sullivan, תיאה שארוק, Christiana Ebohon-Green, Amy Neil, Kate Saxon, Emma Sullivan, Afia Nkrumah, Kate Cheeseman, Jamie Payne, Noreen Kershaw, פיליפה לות'ורפ, ג'ולייט מיי, Roger Goldby, China Moo-Young, שרי פולקסון, מינקי ספירו, James Larkin, Ruth Platt 
 שחקנים:  ג'סיקה ריין מירנדה הארט לורה מיין ג'ני אגאטר פם פריס ג'ודי פארפיט הלן ג'ורג' בריוני האנה סטיבן מקגאן קליף פריסי אמרלד פנל ויקטוריה ייטס לינדה באסט שארלוט ריצ'י בן קפלן
 מדבבים:  ונסה רדגרייב בקולה של ג'ניפר וורת' המבוגרת
 פסקול:  פיטר סאלם מאוריציו מלניני (אנ')
 ארץ מקור:  הממלכה המאוחדת הממלכה המאוחדת
 שפות:  אנגלית
 מספר עונות:  9
 מספר פרקים:  78
 הפקה
 מפיק:  יו וורן
 מפיקים בפועל:  פיפה האריס היידי תומאס
 חברת הפקה:  Neal Street Productions
 הפצה:  All3Media, נטפליקס 
 צלמים:  כריס סיגר
 מוזיקה:  מאוריציו מלניני 
 אורך פרק:  52 דקות
 שידור
 רשת שידור:  BBC One
 רשת שידור בישראל:  הערוץ הראשון BBC Entertainment
 תקופת שידור מקורית:  15 בינואר 2012 – הווה
 קישורים חיצוניים
 אתר הסדרה
 דף התוכנית ב-IMDb
 
מיילדת (באנגלית: Call the Midwife, מילולית: "קראו למיילדת") היא סדרה  דרמה תקופתית בריטית של ה-BBC העוסקת בעבודתן של מיילדות באיסט אנד בלונדון בסוף שנות החמישים ותחילת שנות השישים של המאה העשרים. בסדרה מככבים ג'סיקה ריין, מירנדה הארט, הלן ג'ורג', בריוני האנה, לורה מיין, ג'ני אגאטר, פם פריס, קליף פריסי, סטיבן מקגאן, בן קפלן, אמרלד פנל, ויקטוריה ייטס, לינדה באסט ושארלוט ריצ'י. חברת Neal Street Productions הפיקה את הסדרה, זוהי חברת הפקה שהקים הבמאי והמפיק של הסדרה סם מנדס יחד עם המפיקה בפועל פיפה האריס ועם קארו ניולינג. העונה הראשונה מתרחשת ב-1957 ושודרה בבריטניה ב-15 בינואר 2012.
יוצרת הסדרה היא היידי תומאס שהתבססה על זכרונותיה של ג'ניפר וורת', שעבדה יחד עם נזירות אנגליקניות באיסט אנד שבלונדון. המסדר Community of St. John the Divine הוקם כמסדר של נזירות אחיות ב-1849. הממואר הורחב והוא כולל מקרים נוספים שהתרחשו באותה תקופה. הסדרה מתארת את חיי היום יום של קבוצת מיילדות בשכונת פופלר, ולמאורעות מאותה עת יש השפעה ישירה ועקיפה על הדמויות ועל קווי העלילה. האירועים המתרחשים בסדרה כוללים את ההשפעות של ההגירה והבייבי בום שבעקבות מלחמת העולם השנייה, והקמת שירות הבריאות הלאומי (NHS) ב-1948; שימוש בגז ואוויר להקלה על כאבים, בעונה השנייה מתרחש מקרה של מציאת נפל תחמושת. בעונה הרביעית תואר מקרה של הגירת ילדים, וחשש ממלחמה גרעינית. בעונה החמישית התייחסו לשערוריית התלידומיד ותחילת השימוש בגלולה למניעת היריון.
העונה הראשונה של הסדרה "מיילדת" זכתה לרייטינג גבוה מאוד, והיא הייתה לסדרת הדרמה המצליחה ביותר בערוץ BBC One מאז שנת 2001. חמש עונות נוספות שודרו מדי שנה, וכן פרק ספיישל חג המולד נוצר מאז 2012. בארצות הברית שודרה הסדרה בערוץ PBS החל מ-30 בספטמבר 2012. בדצמבר 2015 פורסם כי הוזמנה עונה שישית בת 8 פרקים ופרק ספיישל חג המולד לשידור בתחילת 2017. בנובמבר 2016 הודיעה מנהלת התוכניות של ה-BBC, שארלוט מור, כי מתוכננות שלוש עונות נוספות של הסדרה, שעלילתה תתרחש עד שנת 1965.
הסדרה זכתה לביקורות חיוביות הן בבריטניה והן בארצות הברית, ומתחילת שידור הסדרה היא זכתה בפרסים והייתה מועמדת לפרסים רבים. התוכנית זכתה לשבחים על התמודדותה במגוון נושאים אקטואליים, חברתיים, תרבותיים וכלכליים בהם קהילות מקומיות, הפלה טבעית, מות עובר, הפלה מלאכותית והריונות בלתי רצויים, מומים מולדים, עוני, מחלות ומגפות, זנות, גילוי עריות, דת ואמונה, גזענות ודעות קדומות, אלכוהוליזם, נכויות, הומוסקסואליות שהייתה אז בלתי חוקית, ואהבת אם, אהבת אב ואהבה רומנטית.